- ሙልአተ
- <
- 3
- >

3
ገረ ወልዳ ክርስታና ሰርዴስት
1 “ኤርገማ ዋቃ ከን ወልዳ ክርስታና ሰርዴስት *ሰርዴስት – ሰርዴስ መጋላ ጉዶ ሞቱማ ሊድያ ከን ዱሪ ቱርቴ። እሼንስ መጋላ ዱሬቲ ዊርቱ እንዱስትሪ ቤከምቱ እዶ ኡፈትን ሱፊፊ ምኦትን ቀለሚ ድበመን እት ሆጄተመን ቱርቴ፤ ተኡስ መጋለቲን ኩን ሶቺ ለፋ ከን በረ 17 (በረ አራራ) ኬሰ ተኤፊ ወራነ ገራ ገራቲን ሞአተምቴ ገድ ዴብቴርት። አከነ ጄዺ በሬስ፦
እን ሀፉሮተ ዋቃ ቶርባፊ ኡርጂወን ቶርበ ቀቡ ሱን አከነ ጄዸ።
አን ሆጂኬ ቤከ፤ አት መቁማፍ ጅርተ መሌ ዱቴርተ። 2 ደመቅ! አን ፉለ ዋቀኮቲ ዱረት ሆጂንኬ ጉቱ ተኡሳ ህንአርግኔቲ ዋን ዱኡ ገኤ ሰነ ጀጀቤስ። 3 ከናፉ ዋን ፉዸቴፊ ዋን ዸጌሴ ያደዹ፤ ዋን ዸጌሴ ሰናፍ አጀጀም፤ ቀልቢስ ጅጂረዹ። ዮ አት ደመቁ ባቴ ገሩ አን አኩመ ሀቱት ስት ነንዹፈ፤ ሰኣቲ ከምት አከ አን ስት ዹፉስ አት ህንቤክቱ። 4 ተኡዩ አት ነሞተ ኡፈተሳኒ ህንጡሬስን ሙራሰ ሰርዴስ ኬሳ ቀብደ። እሳንስ ኡፈተ አዳዲ ኡፈተኒ ነ ወጅን ንዴሙ፤ እሳን ከናፍ ወረ መለኒዸ። 5 ነምን ሞኡ አኩመ እሳኒ ኡፈተ አዳዲ ንኡፈተ። አንስ መቃሳ ክታበ ጅሬኛ ኬሳ ጎንኩማ ህንሀቁ፤ ፉለ አባኮቲፊ ኤርገሞተሳ ዱረትስ መቃሳ ነንቤክስሰ። 6 ነምን ጉረ ቀቡ ዋን ሀፉር ወልዶተ ክርስታናቲን ጄዹ ሃዸገኡ።
ገረ ወልዳ ክርስታና ፊልድልፍያት
7 “ኤርገማ ዋቃ ከን ወልዳ ክርስታና ፊልድልፍያት †ፊልድልፍያት – ፊልድልፍያን ዊርቱ ደልደላ ከን ሆጂ ጎጋቲፊ ጅርቢቲን ቤከምቴ፣ ከን ለፈ ቆቲሳ በዻዻሳቲን መርፈምቴዸ፤ ገሩ ሶቺ ለፋቲፍ ሳጥለምቱዸ። አከነ ጄዺ በሬስ፦
እን ቁልቁሉን፣ እን ዹጋን፣ እን ፉርቱ ዳዊት ሀርከሳቲ ቀቡ፣ ከን ዋን እን በኑ ኤኙዩ ጩፉ ህንደንዴኜፊ ዋን እን ጩፉስ ኤኙዩ በኑ ህንደንዴኜ ሱን አከነ ጄዸ።
8 አን ሆጂኬ ቤከ። ኩኖ፣ አን በልበለ በነማ ነምን ጩፉ ህንደንዴኜ ቶኮ ፉለኬ ዱረ ካኤረ። አከ አት ሁምነ ጥኖ ቀብዱስ ቤከ፤ ተኡስ ዱቢኮ ኤግዴርተ፤ መቃኮስ ህንገኔ። 9 ኩኖ፣ አን ወረ ወልዳ ሴጠና ተአን ከኔን ኡቱ ይሁዶተ ህንተእን ይሁዶተ ኦፊን ጄዸኒ ሶበን ኬሳ ቶኮ ቶኮ አከ እሳን ዹፈኒ ሚለኬረት ኩፈኒ ሰገደኒፊ አከ እሳን አከ አን ስ ጃለዼ ቤከን ነንጎዸ። 10 አጀጀ አን አከ አት ኦብሳን ዻበቱፍ ሲፍ ኬኔ ሰነ ዋን ኤግዴፍ፣ አንስ ሰኣቲ ቆሩምሳ ከን ወረ ለፈረ ጅራተን ቆሩፍ አዱኛ ጉቱት ዹፉፍ ጅሩ ሰነራ ስ ኦልቸ። 11 አን ደፌን ዹፈ። አትስ አከ ነምን ቶኮዩ ጎንፎኬ ህንፉዸትኔፍ ዋን ቀብዱ ጀቤሲ ቀበዹ። 12 ነመ ሞአቱስ መነ ቁልቁሉማ ዋቀኮ ኬሰት ኡቱባ ነንጎዸ። እንስ አች ኬሳ ጎንኩማ ህንበኡ። አንስ መቃ ዋቀኮቲፊ መቃ መጋላ ዋቀኮ፣ መቃ ዬሩሳሌም እሼ ሃራ፣ እሼ ዋቀኮ ብራ ሰሚራ ገድ ቡቱ ሰና እሰረት ነንበሬሰ፤ መቃኮ ሃራስ እሰረት ነንበሬሰ። 13 ነምን ጉረ ቀቡ ዋን ሀፉር ወልዶተ ክርስታናቲን ጄዹ ሃዸገኡ።
ገረ ወልዳ ክርስታና ሎዶቅያት
14 “ኤርገማ ዋቃ ከን ወልዳ ክርስታና ሎዶቅያት ‡ሎዶቅያት – ሎዶቅያን መጋላ ዱሮምቱፊ መጋላ ደልደላ ከን ጉደቻ ጅርቱ ቱርቴ። እሼንስ እዶ ጅሬኘ ሆጄቶተ ምአ ሱፊ ብየ ሰናራ ሆጄተሜ ቱርቴ። ምእ ሱፊ ኩንስ ጉራቸ ጩሉሉቃ ተኡሳቲን ቤከማ ቱሬ። አከሱመስ መጋለቲን ዊርቱ ሆጂ ባንኪቲፊ እዶ አስቄሌጶስ ዋቅች ቶልፈማን እት ዋቄፈተሙ ቱርቴ። አከነ ጄዺ በሬስ፦
አሜን፣ እን አመነማን፣ ዹገ ባቱን ዹጋቲፊ ጀልቀባን ኡመመ ዋቃ ሱን አከነ ጄዸ።
15 አከ አት ቀበናኣ ዮካን ሆኣ ህንተእን አን ሆጂኬ ቤከ! አን ኡቱ አት ቀበናኣ ዮካን ሆኣ ታቴ ስላ ነንሀወ ቱሬ። 16 ከናፉ አት ዋን ለጲ §ለጲ – ሎዶቅያ ብረ ቡርቃወን ሆኣ ብሻኖትንሳኒ ፈጎ ዴመንቱ ቱሬ። ብሻን ኩንስ ለጲ (ቡሉቆ) ተኤ ኤርገሲ ቅሌ (ሀለያ) ፉለ ሎዶቅያ ዱራት ዸንገለአ ቱሬ። ብሻን ሱንስ ዹኩበ ነመት ፍደ ቱሬ። ታቴፍ፣ ሆኣ ዮካን ቀበናኣ ዋን ህንተእኒፍ አን አፋንኮቲ ስቱፉ ገኤረ። 17 አት፣ ‘አን ሶሬሰ፤ ቀቤኘ አርገዼረ፤ ወን ነ በርባችሱ ቶኮዩ ህንጅሩ’ ጄተ። ገሩ አት ዴጋ፣ ረከታ፣ ህዬሰ፣ ጃማፊ ቁላ ተኡኬ ህንቤክቱ። 18 ከናፉ አት አከ ሶሮምቱፍ፣ ወርቄ እብዳን ቁልቁሌፈሜ አከ ነራ ብተቱ፣ አከ ቁላኬ ቃኔሳ ሰነ ሀጉገቱፍስ ኡፈተ አዲ ኡፈቱ አከ ነራ ብተቱ፣ አከ አርጉ ደንዴሱፍሞ ኩሊ እጀት ነቀቱ አከ ነራ ብተቱ ስን ጎርሰ። 19 አን ወረን ጃለዹ ነንእፈዸ፤ ነንአደበስ። ከናፉ ጀባዹ፤ ቀልቢ ጅጂረዹስ። 20 ኩኖ፣ አን በልበለ ዱረ ዻበዼን በልበለ ሩሩኩተ። ዮ ነምን ከምዩ ሰገሌኮ ዸገኤ በልበለ ናፍ በኔ፣ አን ኦል ሴኔ እሰ ወጅን እርባተ ነንኛዸ፤ እንስ ነ ወጅን ንኛተ። 21 አኩመ አን ሞአዼ አባኮ ወጅን ቴሶሳረ ታኤ ሰነ፣ ነምን ሞአቱስ አከ እን ነ ወጅን ቴሶኮረ ታኡፍ ምርገ ነንኬናፍ። 22 ነምን ጉረ ቀቡ ዋን ሀፉር ወልዶተ ክርስታናቲን ጄዹ ሃዸገኡ።”

- ሙልአተ
- <
- 3
- >

*3:1 ሰርዴስት – ሰርዴስ መጋላ ጉዶ ሞቱማ ሊድያ ከን ዱሪ ቱርቴ። እሼንስ መጋላ ዱሬቲ ዊርቱ እንዱስትሪ ቤከምቱ እዶ ኡፈትን ሱፊፊ ምኦትን ቀለሚ ድበመን እት ሆጄተመን ቱርቴ፤ ተኡስ መጋለቲን ኩን ሶቺ ለፋ ከን በረ 17 (በረ አራራ) ኬሰ ተኤፊ ወራነ ገራ ገራቲን ሞአተምቴ ገድ ዴብቴርት።

†3:7 ፊልድልፍያት – ፊልድልፍያን ዊርቱ ደልደላ ከን ሆጂ ጎጋቲፊ ጅርቢቲን ቤከምቴ፣ ከን ለፈ ቆቲሳ በዻዻሳቲን መርፈምቴዸ፤ ገሩ ሶቺ ለፋቲፍ ሳጥለምቱዸ።

‡3:14 ሎዶቅያት – ሎዶቅያን መጋላ ዱሮምቱፊ መጋላ ደልደላ ከን ጉደቻ ጅርቱ ቱርቴ። እሼንስ እዶ ጅሬኘ ሆጄቶተ ምአ ሱፊ ብየ ሰናራ ሆጄተሜ ቱርቴ። ምእ ሱፊ ኩንስ ጉራቸ ጩሉሉቃ ተኡሳቲን ቤከማ ቱሬ። አከሱመስ መጋለቲን ዊርቱ ሆጂ ባንኪቲፊ እዶ አስቄሌጶስ ዋቅች ቶልፈማን እት ዋቄፈተሙ ቱርቴ።

§3:16 ለጲ – ሎዶቅያ ብረ ቡርቃወን ሆኣ ብሻኖትንሳኒ ፈጎ ዴመንቱ ቱሬ። ብሻን ኩንስ ለጲ (ቡሉቆ) ተኤ ኤርገሲ ቅሌ (ሀለያ) ፉለ ሎዶቅያ ዱራት ዸንገለአ ቱሬ። ብሻን ሱንስ ዹኩበ ነመት ፍደ ቱሬ።

© 2022 Biblica