- ማርቆስ
- <
- 12
- >

12
ፈኬኘ ቆቱወኒ
12፥1‑12 ኩወፈ – ማቴ 21፥33‑46፤ ሉቃ 20፥9‑19
1 ዬሱስስ አከነ ጄዼ ፈኬኛን እሳንት ዱበቹ ጀልቀቤ፤ “ነምች ቶኮ እዶ ዻበ ወይኒረ ወይኒ ዻበቴ። እንስ ናኖሳት ደላ እጃሬ፣ ቦለ እት ወይኒ ጩንፈን ቆቴ ቆጢ ኤጉምሳ እጃሬ። ኤርገሲስ እዶ ዻበ ወይኒ ሰነ ቆናን ቡልቶተት ክራ ኬነቴ ብየ ፈጎ ዸቄ። 2 እንስ ዬሮ ምዻን ወልት ቀበሙት አከ እን እጀ እዶ ዻበ ወይኒራ ዋ ፍዱፊፍ ገርብቸ ቶኮ ቆቱወን ሰነት ኤርገቴ። 3 እሳን ገሩ ቀበኒ፣ ቱመኒ ሀርከ ዱዋ ኦፍራ እሰ ዴብሰን። 4 አመሌ ገርብቸ ብራ እሳንት ኤርገቴ፤ እሳንስ መታሳ ቡሩቅሰኒ እሰ ቃኔሰን። 5 አመሌ ገርብቸ ብራ ኤርገቴ፤ እሰስ ንአጄሰን። ገርቦተ ብራ ባይኤስ ኤርገቴ፤ እሳንስ ገርቶኮ ንቱመን፤ ካንሞ ንአጄሰን።
6 “አመዩ እን ነመ ኤርጉ ቶኮ ቀበ ቱሬ፤ እንስ እልመሳ ጃለተማዸ። ነምችስ፣ ‘እልመኮ ንከበጁ’ ጄዼ ዹመረት እሰ ኤርገቴ።
7 “ቆናን ቡልቶትን ሱን ገሩ፣ ‘ዻልቱን እሰ ከነ። ኮታ እሰ አጄፍና፤ ዻል ሱን ከንኬኘ ተኣቲ’ ወሊን ጄዸን። 8 ከናፉ እሳን ፉዸኒ እሰ አጄሰን፤ እዶ ዻበ ወይኒ ኬሳስ ገድ ባሰኒ እሰ ገተን።
9 “ኤጋ አባን እዶ ዻበ ወይኒ ሰና ማል ጎዽነ ላተ? እን ዹፌ ቆቱወን ሰነ ንአጄሰ፤ እዶ ዻበ ወይኒ ሰነስ ነሞተ ብራት ኬነተ። 10 እስን ከተቢ ቁልቁሉ ህንዱብፍኔ? እንስ አከነ ጄዸ፦
“ ‘ዸጋን እጃርቶትን ቱፈተን፣
ዸጋ ጎሌ ተኤረ፤
11 ከነስ ጎፍታቱ ጎዼ፤
ኩንስ እጀኬኘት ድንቂዸ።’*ፋር 118፥22፣23”
12 እሳንስ አከ እን እሳኒን ሞርሙዻን ፈኬኘ ሰነ ዱበቴ ዋን ቤከኒፍ እሰ ቀቡ በርባደን። ገሩ ነሞተ ሰነ ሶዳተን፤ ከናፉ እሰ ዺሰኒ ቀጄለን።
ዋኤ ግብረ ባሱ
12፥13‑17 ኩወፈ – ማቴ 22፥15‑22፤ ሉቃ 20፥20‑26
13 ኤርገሲ ዋን እን ዱበቱን እሰ ቀቡፍ ጄዸኒ ፈሪሶታፊ ገሬ ሄሮድስ ኬሳ ጀረ ቶኮ ዬሱስት ኤርገን። 14 እሳንስ ገረሳ ዹፈኒ አከነ ጄዸኒን፤ “ያ በርሲሳ፣ አከ አት ነመ ዹጋ ታቴ ቤክነ። አት ዋን ፉለ ነማ ህንእላሌፍ ነምን ከምዩ ከራራ ስ ህንጀልእሱቲ፤ ገሩ አት ዹጋዻን ከራ ዋቃ በርሲፍተ። ቄሳሪፍ ግብረ ባሱን ኤየመሜረሞ ህንኤየመምኔ? 15 ሃባስኑሞ ሃዺፍኑ?”
ዬሱስ ገሩ ፈኬስቱማሳኒ ቤኬ፣ “እስን ማሊፍ ነ ቆርቱ? ሜ ዲናሪ †ዲናሪ – ሂካን ቶኮ ቶኮ ሳንትመ ጄዸ። ሳንትምን ማለቃ ኩንስ ሳንትመ ሞቱማ ሮማ ቱሬ። እንስ ፈኪ ፉለ ሞቲ ሮማ ቆፈ ኡቱ ህንተእን ሞርሚ ሞቲን ሱን አመንቲረት ቀቡስ ንሙልእሰ። ፈኬኛፍ ጥባርዮስ ሞትች በረ ሰነ ሳንትመሳረት ከተቢ፣ “ጥባርዮስ ቄሳር፣ እልመ አዉግስጦስ ዋቅቻ” ጄዹ ቀበ ቱሬ (ሉቃ 3፥1)። ፈኪ ፉለ ነማ ሳንትመረት ቀባቹን ፉለ ይሁዶተ አመንቲ ቀበኒ ዱረት ጅብሲሳ ቱሬ። ክታበ ቁልቁሉ ኬሰትስ ዾወሜረ (በኡ 20፥4፤ ኬዴ 5፥8)።ቶኮ ነት ፍዳ ነንእላላ” ጄዼን። 16 እሳንስ ዲናሪ ቶኮ እሰት ፍደን፤ እንስ፣ “ፈኪን ኩን ከን ኤኙት? ከተቢን ኩንስ ከን ኤኙት?” ጄዼ እሳን ጋፈቴ።
እሳንስ፣ “ከን ቄሳር” ጄዸኒ ዴብሰን።
17 ከነረት ዬሱስ፣ “ከን ቄሳር ቄሳሪፍ፣ ከን ዋቃሞ ዋቃፍ ኬና” ጄዼን።
እሳንስ እሰ ድንቅፈተን።
ጋፊ ዋኤ ዱኣ ከኡ
12፥18‑27 ኩወፈ – ማቴ 22፥23‑33፤ ሉቃ 20፥27‑38
18 ኤርገሲ ሰዱቆትን፣ ዱኣ ከኡን ህንጅሩ ጄዸን ገረ ዬሱስ ዹፈኒ አከነ ጄዸኒ ጋፊ ቶኮ እሰ ጋፈተን፤ 19 “ያ በርሲሳ ዮ ኦቦሌስ ነመ ቶኮ ኒቲ ፉዼ ኡቱ እጆሌ ህንዸልችን ኒቲሳራ ዱኤ፣ ኦቦሌስሳ ኒቲ ሰነ ዻሌ ኦቦሌሰሳቲፍ ሰኚ ሃዻቡ ጄዼ ሙሴን ኑ በሬሴረ። 20 ኩኖ ኦቦሎተ ቶርበቱ ቱሬ። እን ጀልቀባ ኒቲ ፉዼ ኡቱ እጆሌ ህንዸልችን ዱኤ። 21 እን ለመፋንስ እሼ ፉዼ ኡቱ እጆሌ ህንዸልችን ዱኤ። እን ሰደፋንስ አከሱመ ተኤ። 22 ቶርበንሳኒዩ እጆሌ ህንዸልችኔ። ዹመረት ዱበርትቲንስ ንዱቴ። 23 ጉያ ዱኣ ከኡት እሼን ኒቲ እሰ ከሚ ታት? ቶርበንሳኒዩ እሼ ፉዸኒሩቲ።”
24 ዬሱስሞ አከነ ጄዼ ዴብሴ፤ “እስን ዋን ከተቢወን ቁልቁሉ ዮካን ሁምነ ዋቃ ህንቤክኔፍ ዶጎጎርቱ ምቲ? 25 ወር ዱአን ዮሙ ዱኣ ከአንት አከ ኤርገሞተ ሰሚ ተኡ መሌ ህንፉዸን፤ ህንሄሩመንስ። 26 ዋኤ ወር ዱአን ዱኣ ከኡ ገሩ አከ ዋቅን ክታበ ሙሴ ኬሰት፣ ደገለ ቦበኡ ብረት፣ ‘አን ዋቀ አብረሃም፣ ዋቀ ይስሃቂፊ ዋቀ ያቆብ’‡በኡ 3፥6 ጄዼ እሰት ዱበቴ እስን ህንዱብፍኔ? 27 እን ዋቀ ወረ ጅራተኒት መሌ ዋቀ ወረ ዱአኒ ምት። እስን አከ መሌ ዶጎጎርተኒርቱ።”
አጀጀ አጀጀ ሁንዱማ ጫሉ
12፥28‑34 ኩወፈ – ማቴ 22፥34‑40
28 በርሲስቶተ ሴራ ኬሳ እን ቶኮ ዹፌ ወል ፈልሙሳኒ ዸገኤ። እንስ አከ ዬሱስ ዴቢ ጋሪ እሳኒፍ ኬኔ ሁበቴ፣ “አጀጅን አጀጀወን ሁንደ ጫሉ እሰ ከም?” ጄዼ እሰ ጋፈቴ።
29 ዬሱስስ አከነ ጄዼ ዴብሴ፤ “አጀጅን አጀጀወን ሁንደ ጫሉ እሰ ከነ፤ ‘ያ እስራኤል ዸገእ! ዋቀዮ ጎፍታንኬኘ ጎፍታ ቶክቸ። 30 ዋቀኬ ጎፍትቸ ገራኬ ጉቱዻን፣ ሉቡኬ ጉቱዻን፣ ያደኬ ጉቱዻን፣ ሁምነኬ ጉቱዻን ጃለዹ።’§ኬዴ 6፥4፣5 31 እን ለመፋንሞ፣ እሰ ከነ፤ ‘ኦላኬ አኩመ ኦፊኬቲት ጃለዹ።’*ሌዎ 19፥18 አጀጅን አጀጀወን ከኔን ጫሉ ቶኮዩ ህንጅሩ።”
32 በርሲሳን ሴራ ሱንስ አከነ ጄዼ ዴብሴ፤ “ያ በርሲሳ፣ አት ዹጋ ጄቴ፤ ዋቀ ቶክቸ መሌ ዋቅን ብራ ህንጅሩቲ። 33 ገራኬ ጉቱዻን፣ ያደኬ ጉቱዻን፣ ሁምነኬ ጉቱዻን እሰ ጃለቹን፣ ኦላኬስ አኩመ ኦፊኬቲት ጃለቹን፣ ቀልመ ጉበሙፊ ኣርሳ ሁንደ ጫለ።”
34 ዬሱስስ ዮሙ አከ እን ሁበትናዻን ዴብሴ አርጌት፣ “አት ሞቱማ ዋቃራ ፈጎ ህንጅርቱ” ጄዼን። ኤርገሲ ነምን ቶኮዩ ዴብኤ ጋፊ እሰ ጋፈቹፍ እጀ ህንጀባትኔ።
ክርስቶስ እልመ ኤኙት?
12፥35‑37 ኩወፈ – ማቴ 22፥41‑46፤ ሉቃ 20፥41‑44
12፥38‑40 ኩወፈ – ማቴ 23፥1‑7፤ ሉቃ 20፥45‑47
35 ዬሱስ ኡቱ መነ ቁልቁሉማ ኬሰት በርሲሳ ጅሩ አከነ ጄዼ ጋፈቴ፤ “በርሲስቶትን ሴራ ማሊፍ ክርስቶስ እልመ ዳዊት ጄዹ? 36 ዳዊት መታንሳዩ ሀፉረ ቁልቁሉዻን ጌጌፈሜ አከነ ጄዼ፦
“ ‘ጎፍትች ጎፍታኮቲን፣
“ሀመ አን ዲኖተኬ፣
ሚለኬ ጀለ ሲፍ ገልቹት፣
ገረ ምርገኮ ታእ።” ’†ፋር 110፥1
37 ዳዊት መታንሳዩ ‘ጎፍታ’ ጄዼ እሰ ዋመ። ዮስ እን አከምት እልመሳ ተኡ ደንደአሬ?”
ቱትን ጉዳን ሱንስ ገመቹዻን እሰ ዸገኤ።
በርሲስቶተ ሴራራ ኦፍ ኤገቹ
38 ዬሱስስ ኡቱ በርሲሱ አከነ ጄዼ፤ “በርሲስቶተ ሴራራ ኦፍ ኤገዻ። እሳን ኡፈተ ዼዼራ ኡፈተኒ ነናነኡፊ ገባ ኬሰትስ ነጋ ጋፈተሙ ጃለቱ፤ 39 መኔን ሰገዳ ኬሰት ታኡምሰ ኡልፍና፣ ለፈ ጭዻትሞ እዶ ኡልፍና ጃለቱ። 40 እሳንስ መነ ሃዸ ህዬሳ ሳመኒ ኦንሱ፤ ኦፍ አርግሲሱፍ ጄዸኒስ ከዸትና ዼሬሱ። ነሞትን ኩኔን አደበ ጉዳ አደበሙ።”
ኬና ሃዸ ህዬሳ
12፥41‑44 ኩወፈ – ሉቃ 21፥1‑4
41 ዬሱስስ ፉሌ እዶ ኬናን ካአሙ ታኤ ነሞተ ማለቀሳኒ ምአ ቡሲ ኬሰ ቡሰን እላለ ቱሬ። ሶሬዪን ባይኤንስ ማለቀ ባይኤ ምአ ሰነ ኬሰ ቡሳ ቱረን። 42 ሃት ህዬሳ ህዬቲን ቶኮ ዹፍቴ ሳንትመ ስቢለ ዲማ ጥጥኖ ለመ ከን ገቲንሳ ገረ ሳንትመ ቶኮ ተኤ ምአ ሰነ ኬሰ ቡፍቴ።
43 ዬሱስስ በረቶተሳ ኦፍት ዋሜ አከነ ጄዼ፤ “አን ዹጉመን እስንት ህመ፤ ሃት ህዬሳ ህዬቲን ኩን ወረ ምአ ቡሲ ከነ ኬሰ ኬና ቡሰን ሁንደ ጫላ ቡፍቴርት። 44 እሳን ሁንድ ቀቤኘሳኒራ ኬነን፤ እሼን ገሩ ህዩመሼ ኬሳ ዋን ሁንደ፣ ዋን እቲን ጅራቱ ሁንደ ኬንቴ።”

- ማርቆስ
- <
- 12
- >

*12:11 ፋር 118፥22፣23

†12:15 ዲናሪ – ሂካን ቶኮ ቶኮ ሳንትመ ጄዸ። ሳንትምን ማለቃ ኩንስ ሳንትመ ሞቱማ ሮማ ቱሬ። እንስ ፈኪ ፉለ ሞቲ ሮማ ቆፈ ኡቱ ህንተእን ሞርሚ ሞቲን ሱን አመንቲረት ቀቡስ ንሙልእሰ። ፈኬኛፍ ጥባርዮስ ሞትች በረ ሰነ ሳንትመሳረት ከተቢ፣ “ጥባርዮስ ቄሳር፣ እልመ አዉግስጦስ ዋቅቻ” ጄዹ ቀበ ቱሬ (ሉቃ 3፥1)። ፈኪ ፉለ ነማ ሳንትመረት ቀባቹን ፉለ ይሁዶተ አመንቲ ቀበኒ ዱረት ጅብሲሳ ቱሬ። ክታበ ቁልቁሉ ኬሰትስ ዾወሜረ (በኡ 20፥4፤ ኬዴ 5፥8)።

‡12:26 በኡ 3፥6

§12:30 ኬዴ 6፥4፣5

*12:31 ሌዎ 19፥18

†12:36 ፋር 110፥1

© 2022 Biblica