- ሙልአተ
- <
- 2
- >

2
ገረ ወልዳ ክርስታና ኤፌሶንት
1 “ኤርገማ ዋቃ ከን ወልዳ ክርስታና ኤፌሶንት *ኤፌሶንት – ኤፌሶን መጋላ ጉዶፊ ቤከምቱ ብየ አስያት፤ አስያንሞ ብየ ሮማ ኬሰት አርገምት። እሼንስ ቡፈተ ዶኒ (ሆቦሎ) ከን ሆጂን እት ባይአቱፊ ከን ደልደላን በዻቴዸ፤ ዊርቱ ፈልፈለ ዋቅቲ አርጤምስ (ሆጂ 19፥27፣35 እላላ) አከሱመስ ለፈ ሆጂን ፈልፈላ እት ሆጄተሙ ቱርቴ (ሆጂ 19፥19)።አከነ ጄዺ በሬስ፦
እን ኡርጂወን ቶርበ ሀርከሳ ምርጋት ቀበቴ ባቱወን እብሳ ከኔን ወርቄራ ሆጄተመን ግዱ ዴዴብኡ ሱን አከነ ጄዸ።
2 አን ሆጂኬ፣ ደዸቢኬቲፊ ኦብሳን ዻበቹኬ ቤከ። አከ አት ጨልእፍቴ ነሞተ ሀሞ ህንዺፍኔ፣ ወረ ኡቱ ኤርገሞተ ህንተእን ኤርገሞተ ኦፊን ጄዸን ቆርቴ አከ እሳን ሶብዱ ተአን ምርከኔስቴስ ነንቤከ። 3 አት መቃኮቲፍ ጄቴ ኦብሳን ዻበቴርተ፤ ረክነ ኦብስቴርተ፤ ህንደዸብኔስ። 4 ተኡስ ጃለለኬ እሰ ጀልቀባ ዺሱኬቲፍ አን ዋን ስራ ጅቡ ጥኖ ቀበ። 5 ከናፍ አት ማልራ አከ ኩፍቴ ያደዹ! ቀልቢ ጅጂረዹቲ ሆጂኬ ከን ዱራ ሰነ ሆጄዹ። ዮ አት ቀልቢ ጅጂረቹ ባቴሞ አን ስትን ዹፈ፤ ባቱ እብሳኬቲስ እዶሳቲ ነንፉዸ። 6 ገሩ ዋን ጋሪ ቶኮ ቀብደ፦ ሆጂ ኒቆላዎታ ከን አን ጅቡ ሰነ አትስ ንጅብተ። 7 ነምን ጉረ ቀቡ ዋን ሀፉር ወልዶተ ክርስታናቲን ጄዹ ሃዸገኡ። ነመ ሞአቱ አከ እን ሙከ ጅሬኛ ከን ጀነተ ዋቃ ኬሰ ጅሩራ ኛቱፍ ምርገ ነንኬናፍ።
ገረ ወልዳ ክርስታና ሰምርኔስት
8 “ኤርገማ ዋቃ ከን ወልዳ ክርስታና ሰምርኔስት †ሰምርኔስት – ሰምርኔስ (አመ እስሚር) መጋላ ዱሬቲፊ ቡፈተ ዶኒ ከን ይሁዶትን ሄዱን ኬሰ ጅራተን ቱርቴ። ሰምርኔስ መነ ቁልቁሉማ ሞፋ (ዱለቸ) ቶኮ ዋቅቲ ሮማቲፍ ቀብድ ቱርቴ፤ እን ሃራንሞ ሞትቸ ጥባርዮሲፍ ኬነሜ። አከነ ጄዺ በሬስ፦
እን ጀልቀባቲፊ እን ዹማ፣ እን ዱኤ ቱሬፊ አመሞ ጅራታ ተኤ ሱን አከነ ጄዸ።
9 አን ረክናፊ ህዩማኬ ቤከ፤ ተኡስ አት ሶሬሰ! አረብሶ ወረ ኡቱ ይሁዶተ ህንተእን ይሁዶተ ኦፊን ጄዸን ሰናስ ነንቤከ፤ እሳን ገሩ ወልዳ ሴጠናት። 10 ዽጵነ ስረ ገኡፍ ጅሩ ህንሶዳትን። ኩኖ፣ አከ ቆረምተኒፍ ዲያብሎስ እስን ኬሳ ነሞተ ቶኮ ቶኮ መነ ህዻት ንገልቸ። ጉያ ኩዸንስ ንዽጰቱ። አት ሀመ ዱኣት አመነማ ተእ፤ አን ጎንፎ ጅሬኛ ሲፍን ኬናቲ። 11 ነምን ጉረ ቀቡ ዋን ሀፉር ወልዶተ ክርስታናቲን ጄዹ ሃዸገኡ። ነምን ሞአቱ ዱአ ለመፋን ህንሚዸሙ።
ገረ ወልዳ ክርስታና ጴርጋሞንት
12 “ኤርገማ ዋቃ ከን ወልዳ ክርስታና ጴርጋሞንት ‡ጴርጋሞንት – መኔን ቁልቁሉማ ከኔን ዋቄፈትና ዝያሲቲፊ ዋቆተ ብራ ወረ አከ አስቄሌጶሲቲፍ ኬነመን ቀብድ ቱርቴ። አስቄሌጶስስ ዋቀ ቶልፈማ ነመ ፈይሱዸ። ጴርጋሞንስ ሀንዹረ ሞቶትን ሮማ እት ዋቄፈተን ቱርቴ። እሼንስ መጋላ ኩታ ብየ ሰና ኬሳ እዶ ጀልቀበት መን ቁልቁሉማ አዉግስጦስ ዋቅቻፊ ዋቅቲ ሮማ ጄዸምቱፍ እት ኬነሜዸ። አከነ ጄዺ በሬስ፦
እን ጎራዴ ቀረማ አፋን ለማ ቀቡ ሱን አከነ ጄዸ።
13 አን እዶ አት ጅራቱ ቤከ፤ እንስ እዶ ቴሶን ሴጠና ጅሩዸ። ተኡስ አት መቃኮ ጀቤስቴ ቀበቴርተ። በረ አንቲጳስ ዹገ ባቱንኮ አመነማን መጋላኬሰን ኬሰት እዶ ሴጠን ጅራቱት አጄፈሜሌ አት አመንቲ ነረት ቀብዱ ህንዺፍኔ። 14 ሃተኡ መሌ ሰበቢ አት ነሞተ በርሲሰ በለኣም §በርሲሰ በለኣም – በለኣም ፈልፈልቱ ባብሎን ከን ባላቅ ሞትች አከ እን ሰበ እስራኤል አባሩፍ ቀጠሬዸ። አከ ሴረ ለኮ 31፥16 እረት ዱበተሜት ጎርስ በለኣም አከ ሰብን እስራኤል ዋቆተ ቶልፈሞ ዋቄፈቱፊ አከ ኤጀ ራወቱፍ ከራራ ጀልእሴ (ለኮ 25፥1‑3)።ዱካ ቡአን አቺ ቀብዱፍ አን ዋን ስራ ጅቡ ጥኖ ቀበ፤ ነምን አከ እን ሰበ እስራኤል ዱረ ጉፉ ካኤ አከ እሳን ኛተ ዋቆተ ቶልፈሞፍ ኣርሳ ዽኤፈሜ ኛተኒፊ አከ እሳን ሀለሉማዻን ጅራተን ጎዹፍ ጄዼ ባላቅን በርሲሴ በለኣም ቱሬቲ። 15 አከሱመስ ነሞተ በርሲሰ ኒቆላዎታ ዱካ ቡአን ቶኮ ቶኮ ኦፍ ብራ ቀብደ። 16 ከናፉ ቀልቢ ጅጂረዹ! ዮ ከና አቺ አን ደፌን ስት ዹፈ፤ ጎራዴ አፋንኮቲቲንስ ጀረ ሰነ ነንሎለ። 17 ነምን ጉረ ቀቡ ዋን ሀፉር ወልዶተ ክርስታናቲን ጄዹ ሃዸገኡ። ነመ ሞአቱፍ መና ዾክፈሜራ ነንኬነ። አከሱመስ ዸጋ አዲ መቃን ሃራን እረት በሬፈሜ ቶኮ ነንኬናፍ፤ መቃ ሰነስ ነምቸ እሰ ፉዸቱ ሰነ መሌ ነምን ቶኮዩ ህንቤኩ።
ገረ ወልዳ ክርስታነ ትያጥሮንት
18 “ኤርገማ ዋቃ ከን ወልዳ ክርስታና ትያትራት *ትያትራት – ትያጥሮን ዊርቱ እንዱስትሪ ቱርቴ። እንዱስትሮተ ትያጥሮን ጉርጉዶ ኬሳስ ቶኮ ሆጂንሳ ቀለሚ ድቡፊ ኡፈተ ሱፊ ሆዹዸ (ሆጂ 16፥14)።አከነ ጄዺ በሬስ፦
እልም ዋቃ እን እጅሳ አረበ እብዳ ፈካቱ፣ ከን ሚልሳሞ ናሲ በቅፈሜ ቁልቁሌፈሜ ፈካቱ ሱን አከነ ጄዸ።
19 አን ሆጂኬ፣ ጃለላፊ አመንቲኬ፣ ተጃጅላፊ ኦብሳን ዻበቹኬ ቤከ፤ አከሱመስ አከ ሆጂንኬ እን አማ ኩን እሰ ዱራ ጫሉ ነንቤከ። 20 ሃተኡ መሌ ሰበቢ አት ዱበርትቲ ራጂ ኦፊን ጄቱ ኢዛቤልን ጨልእፍቴ እላልቱፍ አን ዋን ስራ ጅቡ ጥኖ ቀበ። እሼንስ በርሲሰሼቲን ተጃጅልቶተኮ ጎዎምስቴ አከ እሳን ሀለሉማ ሆጄተኒፊ አከ እሳን ኛተ ዋቆተ ቶልፈሞፍ ኣርሳ ዽኤፈሜ ኛተን ጎት። 21 አን አከ እሼን ሀለሉማሼራ ቀልቢ ጅጂረቱፍ ዬሮ ኬኔፊን ቱሬ፤ እሼን ገሩ ንድዴ። 22 ከናፉ አን ስሬ ዽጵናረት እሼ ነንገተ፤ ወረ እሼ ወጅን ኤጀንስ ዮ እሳን ከራሼራ ቀልቢ ጅጂረቹ ባተን ረክነ ጉዳ ኬሰ እሳን ነንቡሰ። 23 እጆሌሼሞ ዸእቻን ነንአጄሰ። ወልዶትን ክርስታና ሁንድኑስ አከ አን ከሌፊ ኦኔ ቆሩ ንቤኩ፤ አንስ ቶኮ ቶኮኬሰኒፍ አኩመ ሆጂኬሰኒት ገቲኬሰን እስኒ ነንኬነ። 24 እስን ወረ ትያትራ ኬሰ ጅራተን ከኔን በርሲሰሼ ዱካ ህንቡእኒፊ ወረ በርሲሰ ሴጠና ከን ዾክሳ ገድ ፈጎ ጄዸሙ ሰነ ህንበረትኒን አከነ ነንጄዸ፤ ‘አን በኣ ብራ እስንት ህንፌኡ፤ 25 እስን ገሩ ሀመ አን ዹፉት ዋን ቀብደን ሰነ ጀቤሳ ቀበዻ።’ 26 አን ነመ ሞአቱፍ፣ ከን ሀመ ዹማትስ ፌዺኮ ጉቱፍ ሰቦተረት ታይታ ነንኬነ። 27 ‘እን ቦኩ ስቢላቲን እሳን ቡልቸ፤ አኩመ ቆዳ ሱጴትስ †ፋር 2፥9 እሳን ሁሬሰ፤’ ኩንስ አኩመ አን እት አባኮ ብራ ታይታ አርገዼ ሰናን። 28 አንሞ በከልቸ በሪ ነንኬናፍ። 29 ነምን ጉረ ቀቡ ዋን ሀፉር ወልዶተ ክርስታናቲን ጄዹ ሃዸገኡ።

- ሙልአተ
- <
- 2
- >

*2:1 ኤፌሶንት – ኤፌሶን መጋላ ጉዶፊ ቤከምቱ ብየ አስያት፤ አስያንሞ ብየ ሮማ ኬሰት አርገምት። እሼንስ ቡፈተ ዶኒ (ሆቦሎ) ከን ሆጂን እት ባይአቱፊ ከን ደልደላን በዻቴዸ፤ ዊርቱ ፈልፈለ ዋቅቲ አርጤምስ (ሆጂ 19፥27፣35 እላላ) አከሱመስ ለፈ ሆጂን ፈልፈላ እት ሆጄተሙ ቱርቴ (ሆጂ 19፥19)።

†2:8 ሰምርኔስት – ሰምርኔስ (አመ እስሚር) መጋላ ዱሬቲፊ ቡፈተ ዶኒ ከን ይሁዶትን ሄዱን ኬሰ ጅራተን ቱርቴ። ሰምርኔስ መነ ቁልቁሉማ ሞፋ (ዱለቸ) ቶኮ ዋቅቲ ሮማቲፍ ቀብድ ቱርቴ፤ እን ሃራንሞ ሞትቸ ጥባርዮሲፍ ኬነሜ።

‡2:12 ጴርጋሞንት – መኔን ቁልቁሉማ ከኔን ዋቄፈትና ዝያሲቲፊ ዋቆተ ብራ ወረ አከ አስቄሌጶሲቲፍ ኬነመን ቀብድ ቱርቴ። አስቄሌጶስስ ዋቀ ቶልፈማ ነመ ፈይሱዸ። ጴርጋሞንስ ሀንዹረ ሞቶትን ሮማ እት ዋቄፈተን ቱርቴ። እሼንስ መጋላ ኩታ ብየ ሰና ኬሳ እዶ ጀልቀበት መን ቁልቁሉማ አዉግስጦስ ዋቅቻፊ ዋቅቲ ሮማ ጄዸምቱፍ እት ኬነሜዸ።

§2:14 በርሲሰ በለኣም – በለኣም ፈልፈልቱ ባብሎን ከን ባላቅ ሞትች አከ እን ሰበ እስራኤል አባሩፍ ቀጠሬዸ። አከ ሴረ ለኮ 31፥16 እረት ዱበተሜት ጎርስ በለኣም አከ ሰብን እስራኤል ዋቆተ ቶልፈሞ ዋቄፈቱፊ አከ ኤጀ ራወቱፍ ከራራ ጀልእሴ (ለኮ 25፥1‑3)።

*2:18 ትያትራት – ትያጥሮን ዊርቱ እንዱስትሪ ቱርቴ። እንዱስትሮተ ትያጥሮን ጉርጉዶ ኬሳስ ቶኮ ሆጂንሳ ቀለሚ ድቡፊ ኡፈተ ሱፊ ሆዹዸ (ሆጂ 16፥14)።

†2:27 ፋር 2፥9

© 2022 Biblica