- በኡ
- <
- 6
- >

6
1 ዋቀዮስ ሙሴዻን፣ “አመ ዋን አን ፈረኦንረት ሆጄዹ አት ንአርግተ፦ ሰበቢ እሬኮ ጀባ ሰናቲፍ ሞትች ገድ እሳን ዺሰ፤ ሰበቢ እሬኮ ጀባ ሰናቲፍስ ሞትች ብየሳ ኬሳ እሳን አርአ” ጄዼ።
2 ዋቅን አመስ ሙሴዻን አከነ ጄዼ፤ “አን ዋቀዮ። 3 አን አከ ዋቀ ዋን ሁንደ ደንደኡተን አብረሃምት፣ ይስሃቅቲፊ ያቆብት ሙልአዼ፤ ገሩ መቃኮ ዋቀዮን እሳንት ኦፍ ህንቤክስፍኔ። 4 አከሱመስ አን ብየ ከነኣን ለፈ እሳን አከ አለጋት ኬሰ ጅራተን ሰነ እሳኒ ኬኑፍ ጄዼ እሳን ወጅን ከኩ ገሌረ። 5 ከነረትስ፣ አን ኣዱ ሰበ እስራኤል ከኔን ወረ ግብጢን ገርቦምፈመን ሰና ዸገኤ ከኩኮ ያደዼረ።
6 “ከናፉ ሰበ እስራኤሊን አከነ ጄዽ፦ ‘አን ዋቀዮ፤ ዋንጆ ወረ ግብጥ ጀላ እስን ነንባሰ፤ አን ገርቡማሳኒ ጀላ እስን ነንባሰ፤ እሬ ድሪራፊ ሙርቲ ጀባዻንስ እስን ነንፉረ። 7 አን አከ ሰበ ኦፊኮት እስን ፉዸዸ፤ ዋቀኬሰን ነንተአ። ዬሮ ሰነ እስን አከ አን ዋቀዮ ዋቀኬሰን ከን ዋንጆ ወረ ግብጥ ጀላ እስን ባሴ ተኤ ንቤክቱ። 8 አን ብየ እሰን አብረሃሚፍ፣ ይስሃቂፊ ያቆቢፍ ኬኑፍ ሀርከኮ ኦል ቀበዼ ከከዼ ሰነት እስን ነንገልቸ። ዻለ ጎዼስ እስኒፍ ኬነ። አን ዋቀዮ።’ ”
9 ሙሴንስ ዋን ከነ ሰበ እስራኤልት ህሜ፤ እሳን ገሩ ዋን አብዲ ኩተተኒፊ ገርቡማ ሀማ ኬሰ ቱረኒፍ እሰ ህንዸጌኜ።
10 ዋቀዮ ሙሴዻን አከነ ጄዼ፤ 11 “ዸቂቲ አከ እን ብየሳ ኬሳ እስራኤሎተ ገድ ለክሱፍ ፈረኦን ሞትቸ ግብጥት ህም።”
12 ሙሴን ገሩ ዋቀዮን፣ “ኩኖ እስራኤሎትን ነ ህንዸጌኜ፤ ዮስ ፈረኦን አከምት ነ ዸገአሬ? አፋንኮ ቀጄልቼ ህንዱበተቱቲ” ጄዼ።
ህደ ዸሎተ ሙሴፊ አሮን
13 ዋቀዮ ገሩ ዋኤ እስራኤሎታቲፊ ዋኤ ፈረኦን ሞትቸ ግብጥ ሙሴፊ አሮንት ዱበቴ አከ እሳን ሰበ እስራኤል ግብጢ ባሰን እሳን አጀጄ።
14 ሀንገፎትን በልበለወንሳኒ ከኔኒዸ፦
እልማን ሩቤን እልመ እስራኤል ሀንገፍትቻ፦
ሄኖክ፣ ፈሉስ፣ ሄዝሮኒፊ ከርሚ።
ወር ኩኔን ጎሶተ ሩቤን።
15 እልማን ስምኦን፦
ዬሙኤል፣ ያሚን፣ ኦሀድ፣ ያኪን፣ ዞሀር፣ ሻዉል እልመ ዱበርትቲ ከነኣን።
እሳን ኩኔን ማቲወን ስምኦን።
16 መቃን እልማን ሌዊስ አኩመ ዸሎተሳኒት ከናዸ፦
ጌርሾን፣ ቆሃቲፊ ሜራሪ።
ሌዊን ወጋ 137 ጅራቴ።
17 እልማን ጌርሾን አኩመ ማቲሳኒት፦
ሎቤኒፊ ሽሜኢ።
18 እልማን ቆሃት፦
አምራም፣ ይዝሃር፣ ኬብሮኒፊ ኡዚኤል።
ቆሃት ወጋ 133 ጅራቴ።
19 እልማን ሜራሪ፦
መህሊፊ ሙሲ።
እሳን ኩኔንስ አኩመ ዸሎተሳኒት ማቲወን ሌዊት።
20 አምራም ኦቦሌቲ አባሳ ዮኬቤድን ፉዼ፤ እሼንስ አሮኒፊ ሙሴ ዴሴፍ።
(አምራም ወጋ 137 ጅራቴ።)
21 እልማን ይዝሃር፦
ቆራህ፣ ናፌጊፊ ዝክሪ።
22 እልማን ኡዚኤል፦
ሚሻኤል፣ ኤልዛፋኒፊ ስትሪ።
23 አሮን እንተለ አሚናዳብ ኦቦሌቲ ነህሾን ኤሊሼባ ፉዼ፤ እሼንስ ናዳብ፣ አቢሁ፣ ኤሌኣዛሪፊ ኢታማርን ዴሴፍ።
24 እልማን ቆራህ፦
አሲር፣ ኤልቃናፊ አቢኣሳፍ።
እሳን ኩኔንስ ማቲወን ቆራሂት።
25 ኤሌኣዛር እልም አሮን እንተለን ፉትኤል ኬሳ ቶኮ ፉዼ፤ እሼንስ ፊኔሃስን ዴሴፍ።
እሳን ኩኔንስ አኩመ ማቲወንሳኒት ሀንገፎተ በልበለ ሌዊት።
26 አሮኒፊ ሙሴን ወር ዋቀዮ፣ “እስን አኩመ ኩታ ኩታሳኒት ግብጥ ኬሳ እስራኤሎተ ባሳ” ጄዼን ሱን እሳኑመ ከነ። 27 እሳንስ ወረ ዋኤ ግብጥ ኬሳ እስራኤሎተ ባሱ ፈረኦን ሞትቸ ግብጥት ዱበተን ሰናዸ። ሙሴፊ አሮን እሳኑመ ከነ።
አሮን ቆደ ሙሴ ዱበቹሳ
28 ዋቀዮ ዬሮ ግብጥ ኬሰት ሙሴት ዱበቴ ሰነ 29 አከነ ጄዼን፤ “አን ዋቀዮዸ። ዋን አን ስት ህሙ ሁንደ ፈረኦን ሞትቸ ግብጥት ህም።”
30 ሙሴን ገሩ ዋቀዮን፣ “ኩኖ፣ አን ዋን አፋንኮ ቀጄልቼ ዱበቹ ህንደንዴኜፍ ፈረኦን አከሚን ነ ዸገአ?” ጄዼ።

- በኡ
- <
- 6
- >

© 2022 Biblica