- ለኮብሰ
- <
- 13
- >

13
በሳስቶትን ገረ ከነኣንት ኤርገመን
1 ዋቀዮ ሙሴዻን አከነ ጄዼ፤ 2 “አከ እሳን ዸቀኒ ብየ ከነኣን እሼ አን እስራኤሎታፍ ኬኑፍ ጅሩ ሰነ በሳሰኒፍ ነሞተ ኤርግ። ቶኮ ቶኮ አቦቲ ጎሳ ኬሳ ሆገና ቶኮ ኤርግ።”
3 ሙሴን አጀጀ ዋቀዮቲን ገሞጂ ጳራን ኬሳ እሳን ኤርጌ። ሁንድሳኒ ሆገንቶተ እስራኤሎታ ቱረን።
4 መቃንሳኒ ከኔኒዸ፦
ጎሰ ሩቤን ኬሳ ሸሙኣ እልመ ዘኩር፤
5 ጎሰ ስምኦን ኬሳ ሻፋጥ እልመ ሆሪ፤
6 ጎሰ ይሁዳ ኬሳ ካሌብ እልመ ዬፉኔ፤
7 ጎሰ ይሳኮር ኬሳ ይግኣል እልመ ዮሴፍ፤
8 ጎሰ ኤፍሬም ኬሳ ሆሼኣ እልመ ኑን፤
9 ጎሰ ቤንያም ኬሳ ጳልቲ እልመ ራጱ፤
10 ጎሰ ዜቡሎን ኬሳ ገዲኤል እልመ ሶዲ፤
11 ጎሰ ምናሴ ጄቹንስ ጎሰ ዮሴፍ ኬሳ ገዲ እልመ ሱስ፤
12 ጎሰ ዳን ኬሳ አሚኤል እልመ ጌማል፤
13 ጎሰ ኣሼር ኬሳ ሴጡር እልመ ሚካኤል፤
14 ጎሰ ንፍታሌም ኬሳ ናህቢ እልመ ዎፍሲ፤
15 ጎሰ ጋድ ኬሳ ጌኡኤል እልመ ማኪት።
16 ኤጋ መቃወን ኩኔን መቃወን ነሞተ አከ እሳን ብየ ሰነ በሳሰኒፍ ጄዼ ሙሴን ኤርጌዸ። ሙሴንስ ሆሼኣ እልመ ኑን ሰነ፣ “እያሱ” ጄዼ ሞጋሴ።
17 ሙሴን ዮሙ አከ እሳን ብየ ከነኣኒ በሳሰኒፍ እሳን ኤርጌት አከነ ጄዼን፤ “ከራ ኔጌብ ደርባቲ ገረ ብየ ጋራት ኦል በኣ። 18 ብይ ሱን ማል አከ ፈካቱ፣ ነሞትን አች ጅራተንስ ጀጀቦ ዮካን ደዸቦ፣ ሙራሰ ዮካን ሄዱ ተኡሳኒ እላላ። 19 እሳን ብየ አከሚ ኬሰ ጅራቱ? ጋሪ ዮካን ገዼ? መጋላወን አከሚ ኬሰ ጅራቱ? ደላ ዸጋ ህንቀበንሞ ደኦ ጀባ ቀቡ? 20 ለፍትሳ ገበታዸሞ ገበታ ምት? ሙከ ቀበሞ ህንቀቡ። ጀባዻቲ እጀ ብየቲ ኬሳ ሙራሰ ፍዳ።” ወቅቲን ሱን ዬሮ እጅ ወይኒ ከን ጀልቀባ እት ብልቻቱ ቱሬ።
21 እሳን ኦል በአኒ ገሞጂ ሲንራ ጀልቀበኒ ሀመ ሬሆብት ገረ ሌቦ ሀማትት ብየቲ በሳሰን። 22 እሳንስ ከራ ኔጌብ ኦል በአኒ ገረ ኬብሮን ለፈ አሂመን፣ ሼሻዪፊ ተልማይ እልማን አናቅ ሱን ጅራተኒት ዹፈን። ኬብሮን ኩንስ ኡቱ ዞኣን እሼን ብየ ግብጥ ሱን ህንእጃረምን ወጋ ቶርባን ዱረ እጃረምቴ። 23 እሳንስ ዮሙ ሱሉለ ኤሽኮል ገአንት ሁርቡ እጀ ወይኒ ቶኮ ኩተን። ወይኒ ሰነስ ሮማኒፊ ሀርቡ ወጅን ነመ ለመ ተአኒ ደንቀራዻን ባተን። 24 እዶን ሱን ሰበቢ ሁርቡ እጀ ወይኒ ከን ወር እስራኤል ኩተን ሰናቲፍ ሱሉለ ኤሽኮል ጄዸሜ። 25 ጀርስ ዹመ ቡልቲ አፉርተማት ብየ ሰነ በሳሰኒ ዴብአን።
ገባሰ በሳስቶትን ፍደን
26 እሳንስ ገረ ቃዴሽ እሼ ገሞጂ ጳራን ኬሳ ገረ ሙሴፊ አሮን፣ ገረ ወልዳ እስራኤል ጉቱ ዴብአኒ ዹፈን። አችትስ ገባሰ እሳኒፍ ዽኤሰን፤ እጀ ብየቲስ እሳን አርግሲሰን። 27 እሳንስ አከነ ጄዸኒ ሙሴት ህመን፦ “ኑ ገረ ብየ አት እት ኑ ኤርግቴ ሰና ዸቅኔረ፤ ብየቲን ኣነኒፊ ደመ ባፍት! እጅሼስ ኩኖ ከነ። 28 ገሩ ነሞትን አች ጅራተን ጀጀቦዸ፤ መጋላወንሼ ደላ ጀባ ቀቡ፤ ጉርጉዳ ዸስ። ኑ ሰኚ አናቅዩ አችት አርግኔረ። 29 አማሌቆትን ኔጌብ ኬሰ ጅራቱ፤ ሄቶትን፣ ዬቡሶትኒፊ አሞሮትን ብየ ጋራ ኬሰ ጅራቱ፤ ከነኣኖትንሞ ገላነ ብራፊ ቀርቀረ ዮርዳኖስ ጅራቱ።”
30 ካሌብስ ፉለ ሙሴ ዱረት ሰበ ጨልእሲሴ፣ “ኑ ደፍኔ ኦል ባኔ ብየቲ ሃዻሉ፤ ሞአቹ ንደንዴኛቲ” ጄዼ።
31 ነሞትን እሰ ወጅን ኦል በአኒ ቱረን ገሩ፣ “ኑ ወረ ሰነ ዸኡ ህንደንዴኙ፤ እሳን ኑረ ጀጀቦዸ” ጄዸን። 32 እሳንስ ዋኤ ብየ በሳሰን ሰና ሰበ እስራኤል ግዱት ኦዱ ገዼ ተምሳሰን። አከነስ ጄዸን፤ “ብይ ኑ በሳስኔ ሱን ብየ ወረ እሼ ኬሰ ጅራቱዩ ኛቱዸ። ነሞትን ኑ አችት አርግኔ ሁንድኑ ዼዼሮዸ። 33 አችት ኔፊሊሞተ አርግኔ፤ እልማን አናቅ ኔፊሊሞተራ ዹፈን። ኑ ኦፉመኬኘትዩ ኮሮጵሰ ፈካትኔ፤ ፉለሳኒ ዱረትስ አከሱመ ታኔ።”

- ለኮብሰ
- <
- 13
- >

© 2022 Biblica