- ዮሀንስ
- <
- 19
- >

19
ፈንፈሙን ዬሱስት ሙረሜ
19፥1‑16 ኩወፈ – ማቴ 27፥27‑31፤ ማር 15፥16‑20
1 ጲላጦስስ ዬሱስን ፉዼ ገረፍሲሴ። 2 ሎልቶትንስ ጎንፎ ቆራቲ ምጪረኒ ዸአኒ መታሳረ ካአን። እሳንስ ኡፈተ ዺልጌ እሰት ኡፍሰኒ፣ 3 “አከምሬ፣ ያ ሞቲ ይሁዶታ!” ጄቻ ገረሳት ዴዴብኣ ቱረን። እሰስ ንከበለን።
4 ጲላጦስ አመሌ ገድ በኤ ይሁዶታን፣ “አከ አን በሌሳ ቶኮሌ እሰረት ህንአርገን አከ ቤክተኒፍ ኩኖ አን እሰ ገድ እስኒፍን ባሰ” ጄዼ። 5 ዬሱስስ ጎንፎ ቆራቲ ካአቴ፣ ወያ ዺልጌስ ኡፈቴ ገድ በኤ፤ ጲላጦስስ፣ “ነምች ኩኖት!” እሳኒን ጄዼ።
6 ሉቦትን ሀንገፎትኒፊ ቆንዳልቶትንሳኒ ዮሙ እሰ አርገንት፣ “ፈንስ! ፈንስ!” ጄዸኒ እየን።
ጲላጦስሞ ዴብሴ፣ “እስን ኦፉመኬሰኒ ፉዻቲ እሰ ፈንሳ መሌ አን በሌሳ ቶኮዩ እሰረት ህንአርገትኔ” ጄዼን።
7 ይሁዶትንስ ዴብሰኒ፣ “ኑ ሴረ ቀብነ፤ ነምች ኩን ዋን እልመ ዋቃ ኦፍ ጎዼፍ አከ ሴረኬኛት ዱኡ ቀበ” ጄዸን።
8 ጲላጦስስ ዮሙ ዱቢ ከነ ዸገኤት እቱመ ጫልችሴ ሶዳቴ። 9 እንስ መሰራት ኦል ዴብኤ፣ “አት ነመ ኤሳት?” ጄዼ ዬሱስን ጋፈቴ። ዬሱስ ገሩ ዴቢ ቶኮዩ ህንኬንኔፍ። 10 ጲላጦስስ፣ “አት ነ ጀላ ዱበቹ ድዳ? አከ አን ገድ ስዺሱፍ ታይታ ቀቡፊ አከ አን ስፈንሱፍ ታይታ ቀቡ አት ህንቤክቱ?” ጄዼን።
11 ዬሱስሞ፣ “አት ኡቱ ኦሊ ሲፍ ኬነሙ ባቴ ስላ ታይታ ቶኮሌ ነረት ህንቀብዱ ቱሬ። ከናፍ እን ደበርሴ ስት ነ ኬኔ ሱን ጩቡ ጩቡ ጫሉ ቀበ” ጄዼ ዴብሴፍ።
12 ጲላጦስስ ዬሮ ሰና ጀልቀቤ ዬሱስን ገድ ዺሱ በርባደ ቱሬ፤ ይሁዶትን ገሩ፣ “አት ዮ ነምቸ ከነ ገድ ዺፍቴ ምቹ ቄሳር ምት። ነምን ሞቲ ኦፍ ጎዹ ከምዩ ቄሳሪን ሞርመ” ጄዸኒ እየን።
13 ጲላጦስስ ዮሙ ዱቢ ከነ ዸገኤት ዬሱስን ገድ ባሴ፣ እዶ “ዸጋ አፈማ” ከን አፋን እብራይስጢቲን “ገበታ” ጄዸሙት በርጩመ ሙርቲረ ታኤ። 14 ጉያን ሱንስ ጉያ ቆጲ ፋሲካ ቱሬ፤ ዬሮንሳስ ገረ ሰኣቲ ጀኣ ቱሬ።
ጲላጦስስ ይሁዶታን፣ “ሞቲንኬሰን ኩኖት!” ጄዼ።
15 እሳን ገሩ፣ “እሰ በሌስ! እሰ በሌስ! እሰ ፈንስ!” ጄዸኒ እየን።
ጲላጦስሞ፣ “ሞቲኬሰን ፈንሱሞ?” ጄዼ ጋፈቴ።
ሉቦትን ሀንገፎትንስ፣ “ኑ ቄሳር መሌ ሞቲ ብራ ህንቀብኑ” ጄዸኒ ዴብሰኒፍ።
16 ከናፍ ጲላጦስ አከ እን ፈንፈሙፍ ደበርሴ እሳንት ኬኔ።
ዬሱስ ፈንፈሜ
19፥17‑24 ኩወፈ – ማቴ 27፥33‑44፤ ማር 15፥22‑32፤ ሉቃ 23፥33‑43
እሳንስ ዬሱስን ፉዸኒ ዴመን። 17 እንስ ፈኖ ኦፊሳ ባዸቴ እዶ ቡቄ መታ ከን አፋን እብራይስጢቲን ጎልጎታ ጄዸሙት ኦል በኤ። 18 እሳንስ አችት እሰ ፈንሰን፤ እሰ ወጅንስ ነሞተ ብራ ለመ፣ እሰ ቶኮ ገረናን፣ ካንሞ ገረሲን፣ ዬሱስንሞ ግዱሳኒት ፈንሰን።
19 ጲላጦስስ ከተቢ፣
ዬሱስ እሰ ናዝሬት፣ ሞትቸ ይሁዶታ
ጄዹ ቶኮ በሬሴ ፈኖ ሰነት መጠንሴ። 20 እዶን ዬሱስ እት ፈንፈሜ ዋን መጋላት ዽኦ ቱሬፍ ይሁዶትን ሄዱን ከተቢ ሰነ ዱብሰኒሩ፤ ከተቢን ሱንስ አፋን እብራይስጢቲን፣ ላቲኒፊ ግሪኪን በሬፈሜ። 21 ሉቦትን ይሁዶታ ሀንገፎትን ጲላጦሲን፣ “ነምች ኩን፣ ‘ “አን ሞቲ ይሁዶታት” ጄዼረ’ ጄዺ በሬስ መሌ፣ ‘እን ሞቲ ይሁዶታት’ ጄቴ ህንበሬስን” ጄዸን።
22 ጲላጦስስ፣ “አን ዋነን በሬሴ፣ በሬሴረ” ጄዼ ዴብሴ።
23 ሎልቶትን ሱንስ ኤርገ ዬሱስን ፈንሰኒ ቦዴ ክታሳ ሀምብሰኒ ወያሳ ፉዸኒ አከ ቶኮ ቶኮ እሳን ገኡፍ እዶ አፉርት ህረተን። ክታን ሱን ህንሆዸምኔ፤ ኦሊ ሀመ ገዲትስ ዸኣ ቶኮ ቱሬ።
24 ከናፉ እሳን፣ “ኮታ ህንተርሳስኑ፤ ገሩ እጣ ቡፈትኔ አከ እን ከን ኤኙ ተኡ እላላ”*ፋር 22፥18 ወሊን ጄዸን።
ኩንስ አከ ከተቢን ቁልቁሉን፣
“እሳን ወያኮ ህረተን፤
ኡፈተኮትስ እጣ ቡፈተን”
ጄዹ ሱን ራወተሙፍ ተኤ። ወን ሎልቶትን ጎዸንስ ከኑመ።
25 ፈኖ ዬሱስ ብረስ ሃትሳ፣ ኦቦሌቲን ሃዸሳ፣ ማርያም ኒቲን ቀለዮጳቲፊ ማርያም እሼን መግደላ ዻበተኒ ቱረን። 26 ዬሱስስ ዮሙ ሃዸሳቲፊ በረታ እን ጃለቱ ሰነ ኡቱ እን እሼ ጭነ ዻበቱ አርጌት ሃዸሳቲን፣ “ዱበርቲነነ! ኩኖ፣ እልመኬ” ጄዼ። 27 በረታ ሰናን፣ “ኩኖ ሃዸኬ” ጄዼ፤ በረታን ሱንስ ሰኣቲ ሰና ጀልቀቤ ገረ መነሳት እሼ ፉዸቴ።
ዱአ ዬሱስ
19፥29፣30 ኩወፈ – ማቴ 27፥48፣50፤ ማር 15፥36፣37፤ ሉቃ 23፥36
28 ኤርገሲ ዬሱስ አከ ወን ሁንድኑ ራወተሜ ቤኬ አከ ከተቢን ቁልቁሉን ራወተሙፍ፣ “ነንዼቦዼ” ጄዼ። 29 ቆዳን ዸንገጋኣ ቀቡ ቶኮ አች ቱሬ፤ እሳንስ ዸንገጋኣ ሰነ ኬሰ እስፖንጂ ጩጰኒ ሂሶጲት ካአኒ አፋንሳት ቀበን። 30 ዬሱስስ ዸንገጋኣ ሰነ ፉዸቴ፣ “ራወቴረ” ጄዼ። መታ ቡሴስ ሀፉረሳ ኬኔ።
31 ጉያን ሱን ጉያ ቆጲ ቱሬ፤ ጉያን ሰንበታ ሱንስ ጉያ አዳ ቱሬ። ከናፉ አከ ሬፍሳኒ ሰንበታን ፈኖረ ህንኦሌ ጎቹፍ ጄዸኒ አከ ሚልሳኒ ጨብሰሜ †አከ ሚልሳኒ ጨብሰሜ – ሚለ የከምቶታ ቡሩሰ ጉዳዻን ጨብሱን ጎሰ አደቢ ሀማ ቱሬ። ወሉማ ገለት ሚለ ቆፈቱ ጨብሰመ ቱሬ። ዬሮ ቶኮ ቶኮ ገሩ ሀርክስ ንጨብሰመ ቱሬ። አደቢን ኩን ዮሙ ነመ ፈንፈማ ጅሩረት ራወተሙት መታሳቲን ጎሰ አደቢ ገረ ጀብናት። ገሩ ዽጵን ዱአ ፈኖ ከን ሉቡን ደፍቴ ኬሳ ህንባኔ ሱን ዋን ዬሮ ገባባ ኬሰት ራወቱፍ አከ ጎቸ አራራት እላለመ። ፈኖራ ገድ ቡፈሙፍ ይሁዶትን ጲላጦስን ከዸተን። 32 ከናፉ ሎልቶትን ዸቀኒ ሚለ ነምቸ ጀልቀባ፣ ሚለ ነምቸ ዬሱስ ወጅን ፈንፈሜ ካኒስ ጨብሰን። 33 ዮሙ ገረ ዬሱስ ዹፈንት ገሩ እን ዱኤ ዋን አርገኒፍ ሚለሳ ህንጨብስኔ። 34 ሎልቶተ ሰነ ኬሳ እን ቶኮ ገሩ ኤቦዻን ጭናቸሳ ወራኔ፤ ዬሩመ ሰነ ዺግኒፊ ብሻን በኤ። 35 ነምን ዋን ከነ አርጌ ረጌሴረ፤ ረጋንሳስ ዹጋዸ። እን አከ ዹጋ ዱበቱ ንቤከ፤ እን አከ እስንስ አመንተኒፍ ዱበተ። 36 ኩንስ ወን ከተቢን ቁልቁሉን፣ “ለፌንሳ ቶኮዩ ህንጨብሰሙ”‡በኡ 12፥46፤ ለኮ 9፥12፤ ፋር 34፥20 ጄዼ ሱን አከ ራወተሙፍ ተኤ። 37 አመስ ከተቢን ቁልቁሉን ብራ፣ “እሳንስ እሰ ወራነን ሰነ ንእላሉ”§ዘካ 12፥10 ጄዸ።
አዋለሙ ዬሱስ
19፥38‑42 ኩወፈ – ማቴ 27፥57‑61፤ ማር 15፥42‑47፤ ሉቃ 23፥50‑56
38 ኤርገሲ ዮሴፍ ነምን አርማትያስ ከን ሰበቢ ይሁዶተ ሶዳቴፍ ዾክሳን በረታ ዬሱስ ቱሬ ሱን ሬፈ ዬሱስ ፉዸቹፍ ጲላጦስን ከዸቴ። ጲላጦስስ እሳፍ ኤየሜ፤ ከናፉ እን ዸቄ ሬፈ ዬሱስ ፉዸቴ። 39 ኒቆዲሞስ እን ዱራን ሀልከኒን ገረ ዬሱሲ ዹፌ ቱሬስ ወልመካ ቁምቢቲፊ አርጌሰ ገረ ኪሎ ግራሚ ሶዶሚ አፉር ኡልፋቱ ቀበቴ ዹፌ። 40 እሳንስ ሬፈ ዬሱስ ፉዸኒ አከ ዱዻ ይሁዶታት አዋሉፍ ኡርጎፍቱ ወጅን ሁጩ ቁንጬ ተልባራ ሆጄተሜን ከፈነን። 41 እዶ ዬሱስ እት ፈንፈሜስ ለፈ ብቅልቱ ቶኮቱ ቱሬ፤ ለፈ ብቅልቱ ሰነ ኬሰስ እዶ አዋላ ሃራ ከን ነምን ቶኮዩ ዱራን እት ህንአዋለምን ቶኮቱ ቱሬ። 42 ሰበቢ ጉያን ሱን ጉያ ቆጲ ይሁዶታ ቱሬፊ እዶን አዋላ ሱንስ ዋን ዽኦ ቱሬፍ ዬሱስን አች ኬሰ ካአን።

- ዮሀንስ
- <
- 19
- >

*19:24 ፋር 22፥18

†19:31 አከ ሚልሳኒ ጨብሰሜ – ሚለ የከምቶታ ቡሩሰ ጉዳዻን ጨብሱን ጎሰ አደቢ ሀማ ቱሬ። ወሉማ ገለት ሚለ ቆፈቱ ጨብሰመ ቱሬ። ዬሮ ቶኮ ቶኮ ገሩ ሀርክስ ንጨብሰመ ቱሬ። አደቢን ኩን ዮሙ ነመ ፈንፈማ ጅሩረት ራወተሙት መታሳቲን ጎሰ አደቢ ገረ ጀብናት። ገሩ ዽጵን ዱአ ፈኖ ከን ሉቡን ደፍቴ ኬሳ ህንባኔ ሱን ዋን ዬሮ ገባባ ኬሰት ራወቱፍ አከ ጎቸ አራራት እላለመ።

‡19:36 በኡ 12፥46፤ ለኮ 9፥12፤ ፋር 34፥20

§19:37 ዘካ 12፥10

© 2022 Biblica